पिता ने स्वावलंबी, माँ ने धार्मिक और अध्यापक के सानिंध्य ने उन्हें अन्तर्मुखी बना दिया, जिससे स्वतंत्रता के मायने उन्हें शीघ्र ही समझ आने लगे। उन्होंने 1857 के स्वतंत्रता आंदोलन में भी भाग लिया था। वह 14 किमी दूर पेटलाड स्थित स्कूल में पढ़ने जाते थे। रास्ते में एक बड़ा सा पत्थर गड़ा था, जिससे सब बच कर निकल जाते थे। एक दिन जल्दी आकर वह पत्थर को उखाड़ने लगे और जमीन के अंदर तक धंसे पत्थर को निकालकर ही माने। इस घटना से वह मित्रों के बीच और भी लोकप्रिय हो गये। इसके बाद वह नाडियाड के स्कूल में पढ़ने लगे और यहाँ एक तानाशाह अध्यापक के विरुद्ध खड़े हो गये। स्कूल में हड़ताल करा दी, जिससे वह और अधिक लोकप्रिय हो गये। इसी स्कूल के दूसरे अध्यापक नगर पालिका परिषद् के चुनाव में उतरे, तो उन्होंने सभी साथियों को लेकर प्रचार अभियान चलाया।